Simpsonit (26. tuotantokausi)

Simpsoneiden 26. tuotantokausi esitettiin Yhdysvalloissa 28. syyskuuta 2014 – 17. toukokuuta 2015.

Jaksoluettelo

Klovni alamaissa (Clown in the Dumps)
Hassu-klovnin isä rabbi Krustofsky kuolee, ja Hassu päättää (jälleen kerran) jäädä eläkkeelle. Lisa pelkää menettävänsä isänsä ja alkaa suojella tätä kaikelta.

Jakso on toistaiseksi viimeisin, jossa vakituinen hahmo on kuollut.

Merimies ja poika (The Wreck of the Relationship)
Homerilla ja Bartilla on vakava riita parsakaalista, koska Bart ei syö sitä. Riita saa Margen lähettämään Homerin ja Bartin isä-poika-laivalle, jotta heidän välinsä parantuisivat.

Ketjuyrittäjän kurimus (Super Franchise Me)
Margen voileivät ovat niin suosittuja koululla, että hän perustaa yrityksen ja alkaa myydä niitä.

Kauhujen talo XXV (Treehouse of Horror XXV)

School Is Hell (School Is Hell)
Bart ja Lisa joutuvat helvettiin, jossa käydään koulua.

A Clockwork Yellow (A Clockwork Yellow)
Homer, Lenny, Carl ja Moe elävät jengielämää Kellopeliappelsiinin ja Stanley Kubrickin hengessä.

The Others (The Others)
Simpsonien perhe kohtaa itsensä menneisyydestä The Others -elokuvan parodiassa

Särötystä rakkaudessa (Opposites A-Frack)
Lisa yrittää estää johtaja Burnsin kaasunporausaikeet, mutta hänen apuun pyytämänsä poliitikko ihastuukin Burnsiin.

Simpsorama (Simpsorama)
3000-luvun maailmaa uhkaa katastrofi, jonka Bart on tietämättään laittanut alulle. Bender-robotti matkustaa tulevaisuudesta nykyaikaan tappaakseen Bartin ja muuttaakseen tulevaisuuden.

Jakso on niin sanottu crossover Futurama-sarjan kanssa, joka on myös Matt Groeningin luomus.

Liekehtivä jäbä (Blazed and Confused)
Bartin uusi opettaja osoittautuu erityisen julmaksi tapaukseksi. Simpsonit matkaavat Burning Man -festivaaleille.

Coverin voimalla (Covercraft)
Keski-iän kriisistä kärsivä Homer päättää ostaa basson. Hän kasaa cover-bändin, johon kuuluvat pastori Lovejoy (kitara), tohtori Hibbert (rummut), Kirk Van Houten (koskettimet) ja  Apu Nahasapeemapetilon (laulu). Bändin nimeksi tulee Covercraft.

Harmaa joulu (I Won't Be Home for Christmas)
Marge ei enää päästä Homeria kotiin, kun mies viettää jouluaaton baarissa. Masentunut Homer lähtee kiertelemään jouluista Springfieldiä ilman perhettään.

Herkku-Homer (The Man Who Came to Be Dinner)
Kang ja Kodos kidnappaavat Simpsonit huvipuistoreissulla ja nämä päätyvät eläintarhaan.

Bartin uusi ystävä (Bart's New Friend)
Homer hypnotisoidaan luulemaan, että hän on 10-vuotias. Tämä saa Homerin viettämään enemmän aikaa Bartin kanssa, eikä Bart halua Homerin muuttuvan ennalleen.

Tähti taivaalta(The Musk Who Fell to Earth)
Keksijä Elon Musk saapuu Springfieldiin ja ystävystyy Homerin kanssa.

Iso ja ylpeä siitä (Walking Big & Tall)
Bart ja Lisa säveltävät Springfieldille uuden kansallislaulun. Homer tajuaa olevansa liian lihava ja päättää mennä vertaistukiryhmään.

Uusissa hommissa (My Fare Lady)
Moen baari tuhotaan ja hän päätyy ydinvoimalaan siivoojaksi. Marge alkaa kyyditä ihmisiä maksusta.

Kuninkaallinen tehtävä (The Princess Guide)
Herra Burns päättää myydä uraania Nigeriaan. Nigerian kuningas (oikeasti Nigeriassa on presidentti) saapuu hänen luokseen vierailulle. Homer saa tehtäväkseen vahtia kuninkaan tytärtä.

Taivaspoliisi (Sky Police)
Poliisipäällikkö Wiggum saa vahingossa rakettirepun ja alkaa kutsua itseään taivaspoliisiksi (engl. Sky Police). Repun karattua käsistä kirkko palaa ja kirkkovaltuusto alkaa kerätä rahaa laskemalla kortteja kasinolla.

Duff-miestä etsimässä (Waiting for Duffman)
Duff-mies jää eläkkeelle. Uutta maskottia haetaan kilpailulla, jonka Homer voittaa.

Äiti kyylä (Peeping Mom)
Marge epäilee Bartia valehtelusta ja alkaa seurata poikaansa joka paikkaan saadakseen pumpattua tästä irti tunnustuksen. Naapurin Flandersit hankkivat koiran, ja Pukin pikku apuri jää vaille Homerin huomiota.

Bull-E (Bull-E)
Springfieldissä otetaan käyttöön kiusaamisen kieltävä laki. Homer joutuu kuntoutukseen kiusattuaan naapurin Flandersia.

Mathlete’s Feat (Mathlete’s Feat)
Springfieldin ala-asteesta tulee Lisan aloitteesta Steiner-koulu. Talonmies Willie johdattaa koulun joukkueen matematiikkakilpailuun.

Simpsonit
Tuotantokaudet